[pic] | EUROOPA ÜHENDUSTE KOMISJON |

Brüssel 26.2.2008

KOM(2008) 105 lõplik

2008/0038 (COD)

Kohandamine kontrolliga regulatiivmenetlusega Ettepanek:

EUROOPA PARLAMENDI JA NÕUKOGU DIREKTIIV,

millega muudetakse komisjoni rakendusvolituste osas nõukogu direktiivi 79/409/EMÜ loodusliku linnustiku kaitse kohta

(komisjoni esitatud)

SELETUSKIRI

1. ETTEPANEKU TAUST

1.1 Komiteemenetluse reform

Nõukogu 28. juuni 1999. aasta otsust 1999/468/EÜ, millega kehtestatakse komisjoni rakendusvolituste kasutamise menetlused,[1] on muudetud nõukogu 17. juuli 2006. aasta otsusega 2006/512/EÜ[2].

Muudetud otsuse 1999/468/EÜ artiklis 5a on kehtestatud uus kontrolliga regulatiivmenetlus, mida kasutatakse üldmeetmete puhul, mille eesmärgiks on asutamislepingu artikliga 251 sätestatud korras vastuvõetud aktide vähem oluliste sätete muutmine, sealhulgas mõningaid selliseid sätteid välja jättes või uusi vähem olulisi sätteid lisades.

1.2. Esmajärjekorras ja tavamenetluses kohandatavad õigusaktid

Parlament, nõukogu ja komisjon on ühisavalduses[3] kinnitanud selliste põhiõigusaktide loetelu, mida on vaja kiiresti kohandada muudetud otsusele, et võtta nende puhul kasutusele uus kontrolliga regulatiivmenetlus (edaspidi „esmajärjekorras kohandatavad õigusaktid“). Selleks et kontrolliga regulatiivmenetlust kohaldataks ka muude kaasotsustamismenetluse teel vastu võetud õigusaktide suhtes, mis kehtisid juba otsuse 2006/512/EÜ jõustumise ajal, kutsutakse ühisavalduses samuti üles kohandama kõnealuseid õigusakte vastavalt kehtivatele menetlustele (edaspidi „tavamenetluses kohandamine“).

Komisjon on võtnud endale kohustuse vaadata läbi kõik nimetatud õigusaktid, et esitada enne 2007. aasta lõppu ettepanekud õigusaktide muutmiseks, et kohandada neid vajadusel uue kontrolliga regulatiivmenetlusega[4].

1.3. Meetod

Nagu on märgitud komisjoni 23. novembri 2007. aasta teatises Euroopa Parlamendile ja nõukogule,[5] on komisjon põhjalikult läbi vaadanud kõik kaasotsustamismenetluse teel vastuvõetud õigusaktid, et leida nende hulgast sellised, mille vähem oluliste sätete muutmiseks on komisjonil õigus võtta üldmeetmeid. Sellisel viisil on komisjon kindlaks teinud üle kahesaja muutmist vajava õigusakti.

Nende õigusaktide hulgas on selliseid, mis kuuluvad komisjoni kodifitseerimiskavasse. Üks selline õigusakt on nõukogu 2. aprilli 1979. aasta direktiiv loodusliku linnustiku kaitse kohta (79/409/EMÜ)[6]. Olenevalt sellest, millisesse järku kodifitseerimine on jõudnud, peaks uue korraga kohandamine toimuma kas kodifitseeritud ettepaneku ümbersõnastamise või – nagu praegusel juhul – õigusakti muutmise teel.

2. ETTEPANEKU ÕIGUSLIK KÜLG

Kohandamise eesmärk on lisada õigusaktidesse muudetud otsuse 1999/468/EÜ artiklis 5a ettenähtud kontrolliga regulatiivmenetlus.

Eelkõige kohandatakse kontrolliga regulatiivmenetlusega artiklit 15, kuna kõnealuse artikliga nähakse ette selliste üldmeetmete vastuvõtmine, mille eesmärk on muuta direktiivi 79/409/EEÜ vähem olulisi elemente, muu hulgas kõnealust direktiivi täiendada.

Artiklit 17 muudetakse, et lisada sellesse viide otsuse 1999/468/EÜ artiklile 5a.

Kuna algõigusakt on direktiiv, tuleb seda kohandada samaväärse õigusaktiga.

2008/0038 (COD)

Kohandamine kontrolliga regulatiivmenetlusega Ettepanek:

EUROOPA PARLAMENDI JA NÕUKOGU DIREKTIIV,

millega muudetakse komisjoni rakendusvolituste osas nõukogu direktiivi 79/409/EMÜ loodusliku linnustiku kaitse kohta

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 175 lõiget 1,

võttes arvesse komisjoni ettepanekut,[7]

võttes arvesse Euroopa Majandus- ja Sotsiaalkomitee arvamust,[8]

võttes arvesse Regioonide Komitee arvamust,[9]

toimides asutamislepingu artiklis 251 sätestatud korras[10]

ning arvestades järgmist:

(1) Nõukogu direktiivis 79/409/EMÜ[11] on sätestatud, et teatavad meetmed võetakse vastu vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused[12].

(2) Otsust 1999/468/EÜ on muudetud otsusega 2006/512/EÜ, millega kehtestati kontrolliga regulatiivmenetlus üldmeetmete jaoks, mille eesmärk on muuta asutamislepingu artiklis 251 sätestatud korras vastuvõetud põhiakti vähem olulisi sätteid, sealhulgas mõningaid selliseid sätteid välja jättes või uusi vähem olulisi sätteid juurde lisades.

(3) Vastavalt Euroopa Parlamendi, nõukogu ja komisjoni ühisavaldusele[13] otsuse 2006/512/EÜ kohta tuleks kõnealuse uue menetluse kohaldamiseks asutamislepingu artiklis 251 sätestatud korras vastuvõetud ja juba jõustunud õigusaktide suhtes kõnealuseid õigusakte kohandada kooskõlas kehtivate menetlustega.

(4) Nõukogu direktiivi 79/409/EÜ puhul tuleks anda komisjonile volitused eelkõige teatavate lisade muutmiseks teaduse ja tehnika arengut silmas pidades. Kuna tegemist on üldmeetmetega, mille eesmärk on direktiivi 79/409/EMÜ vähem oluliste sätete muutmine ning direktiivi täiendamine uute vähem oluliste sätete lisamise teel, tuleks need vastu võtta otsuse 1999/468/EÜ artiklis 5a osutatud kontrolliga regulatiivmenetluse kohaselt.

(5) Seepärast tuleks direktiivi 79/409/EMÜ vastavalt muuta.

(6) Kuna käesoleva direktiiviga nõukogu direktiivis 79/409/EMÜ tehtavad muudatused on üksnes komiteemenetlusega seotud kohandused, ei ole liikmesriikidel vaja neid üle võtta. Seepärast ei ole vaja selle kohta sätteid kehtestada,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 79/409/EMÜ muudetakse järgmiselt.

1) Artikkel 15 asendatakse järgmisega:

„Artikkel 15

I ja V lisa teaduse ja tehnika arenguga kohandamiseks vajalikud muudatused ja artikli 6 lõike 4 teises lõigus osutatud muudatused võtab vastu komisjon. Kõnealused meetmed käesoleva direktiivi vähem oluliste sätete muutmiseks võetakse vastu artikli 17 lõikes 2 osutatud kontrolliga regulatiivmenetluse kohaselt.”

2) Artikkel 17 asendatakse järgmisega:

„Artikkel 17

1. Komisjoni abistab teaduse ja tehnika arenguga kohandamise komitee.

2. Kui viidatakse käesolevale lõikele, kohaldatakse otsuse 1999/468/EÜ artikli 5a lõikeid 1–4 ja artiklit 7, võttes arvesse kõnealuse otsuse artikli 8 sätteid.”

Artikkel 2

Käesolev direktiiv jõustub [kuupäev].

Artikkel 3

Käesolev direktiiv on adresseeritud liikmesriikidele.

Brüssel, […]

Euroopa Parlamendi nimel Nõukogu nimel

president eesistuja

[…] […]

[1] EÜT L 184, 17.7.1999, lk 23.

[2] ELT L 200, 22.7.2006, lk 11.

[3] ELT C 255, 21.10.2006, lk 1.

[4] PE 376.314v01-00 – A6-0236/2006 (parlamendi raportile lisatud komisjoni avaldus).

[5] KOM(2007) 740 (lõplik).

[6] EÜT L 103, 25.4.1979, lk 1. Direktiivi on viimati muudetud direktiiviga 2006/105/EÜ (ELT L 363, 20.12.2006, lk 368).

[7] ELT C […], […], lk […].

[8] ELT C […], […], lk […].

[9] ELT C […], […], lk […].

[10] ELT C […], […], lk […].

[11] EÜT L 103, 25.4.1979, lk 1. Direktiivi on viimati muudetud direktiiviga 2006/105/EÜ (ELT L 363, 20.12.2006, lk 368).

[12] EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

[13] ELT L 255, 21.10.2006, lk 1.